El manual del Kronometer

# El manual del Kronometer

Angelaccio, Elvis `<elvis.angelaccio@kde.org>`

Traductor: Antoni Bella
revisió Kronometer 2.1 (10 de març de 2016)

Dret de reproducció © 2014-2016 Elvis Angelaccio

Avís legal

El Kronometer és una senzilla aplicació de cronòmetre. Pot utilitzar-se per a tasques bàsiques com iniciar/posar en pausa/reprendre el temporitzador, així com prendre els temps de la volta.

El Kronometer és capaç de desar una sessió completa (temporitzador i els temps per volta) i restaurar-la més endavant.

Capítol 1. Introducció
Introducció

# Capítol 1. Introducció

El Kronometer és una senzilla aplicació de cronòmetre. Destinada a ser senzilla i agradable d'usar, gràcies a un desenvolupament impulsat pels casos d'ús.

Les característiques principals del Kronometer són les següents:

- El Kronometer proporciona un temporitzador que es pot iniciar, posar en pausa, reprendre i restablir.

- El Kronometer permet enregistrar els temps per volta i exportar-los a un fitxer.

- El Kronometer permet desar una sessió i restaurar-la més endavant.

- El Kronometer permet copiar els números del temporitzador des de la pantalla.

Capítol 2. Ús
Ús

# Capítol 2. Ús

## Ús general

El cas d'ús principal del Kronometer és, per descomptat, la interacció amb el temporitzador. Podeu iniciar/posar en pausa/reprendre el temporitzador fent clic a les accions apropiades a la barra d'eines o al menú del Kronometer.

Fins i tot més simple, podeu utilitzar el teclat en comptes del ratolí: iniciar el temporitzador amb la tecla Espai del teclat i aturar-lo també amb la tecla Espai. Podeu reconèixer aquest comportament en moltes aplicacions de reproductor de suports.

Prement la tecla Retorn quan el temporitzador està en marxa, congelareu aquest temps en particular i creareu un nou temps per volta. Aquests temps sempre seran visibles a la taula de l'esquerra de l'aplicació, on es poden ordenar fent clic a la capçalera de la columna Temps per volta. També podeu afegir una anotació de text personalitzat per a cada volta, fent doble clic a les cel·les dins de la columna Nota.

La barra de menús (per omissió oculta), que proporciona accés a totes les ordres i opcions de configuració. La barra de menús es pot alternar amb Mostra la barra de menús (Ctrl+M) des del menú Arranjament o des del botó de menú a la barra d'eines.

### Desar i restaurar les sessions

Quan feu una pausa en un cronòmetre en marxa, creareu una sessió: un temps de cronòmetre i zero o més temps per volta. Podeu desar una sessió i restaurar-la més endavant.

### Desar una sessió

Poseu en pausa un cronòmetre en funcionament, després feu clic al botó Desa com a al menú Fitxer. Podreu triar un nom per a la sessió que esteu desant.

### Restaurar una sessió

Feu clic al botó Obre a la barra d'eines o al menú Fitxer. Després trieu una sessió existent per a carregar-la des del diàleg de la sessió.

### Actualitzar una sessió

Quan es restaura la sessió, podeu reprendre el cronòmetre i podeu enregistrar temps per volta nous. Si voleu desar la sessió actualitzada, podeu simplement fer clic al botó Desa al menú Fitxer.

### Editar una sessió

Feu clic al botó Obre de la barra d'eines o al menú Fitxer. Si seleccioneu una sessió existent en el diàleg de la sessió, sereu capaç de:

- Canviar el nom de la sessió, fent doble clic sobre el seu nom.

- Suprimir la sessió, prement la tecla Supr.

- Afegir una nota a la sessió o editar-la.

Característiques addicionals
Característiques addicionals

## Característiques addicionals

### Exportar els temps per volta

Quan enregistreu un o més temps per volta, estaran disponibles les funcions d'exportació en el menú Fitxer, sota l'entrada Exporta les voltes com a. Feu-hi clic i després trieu un nom per al fitxer exportat. Es poden exportar en el format de valors separats per comes (CSV) o al JSON.

### Compatibilitat amb el porta-retalls

El Kronometer és capaç de copiar el temps del cronòmetre actual al porta-retalls del sistema. Empreu la drecera Ctrl+C o l'entrada Copia en el menú Edita.

Capítol 3. Configuració
Configuració

# Capítol 3. Configuració

## Diàleg d'arranjament

El Kronometer és personalitzable en molts aspectes. Podeu obrir el diàleg de configuració fent clic a l'entrada Configura el Kronometer en el menú Arranjament. El diàleg de configuració està organitzat en les següents categories.

### Configuració general

A la pàgina de configuració general trobareu les opcions per al cronòmetre i les voltes. A la pestanya cronòmetre podreu configurar el format preferit del temps per a la pantalla cronòmetre. Podeu decidir si voleu mostrar hores, minuts o fraccions de segon (els segons es mostraran sempre). I el Kronometer implementa la granularitat del temps fins als mil·lisegons, encara que això requereix un ús intensiu de la CPU a causa de l'alta freqüència d'actualització de la interfície d'usuari.

Dins de la pestanya voltes podeu activar o desactivar la característica enregistrar les voltes. Si s'activen les voltes, podreu triar el seu format per a l'hora, si voleu mostrar les vostres notes i si voleu els temps absoluts, els quals són els temps del cronòmetre quan es van enregistrar.

### Arranjament del tipus de lletra

A la pàgina de configuració per al tipus de lletra, podreu personalitzar el tipus de lletra per a la pantalla del cronòmetre. Podeu escollir entre diferents famílies, estils i mides de tipus de lletra per a cada component del temporitzador (hores, minuts, etc.). Per omissió, tots els components del temporitzador empraran el mateix tipus de lletra, d'acord amb el tipus de lletra per omissió del sistema.

### Configuració del color

A la pàgina de configuració per al color, podreu personalitzar el color per omissió per a la pantalla del cronòmetre. Podeu canviar el color de fons i el color del text. Els colors per omissió respecten el tema del sistema actualment seleccionat.

### Configuració predefinida del KDE

El Kronometer utilitza les eines de configuració estàndards del KDE. Les trobareu al menú Arranjament, sota les entrades Configura les dreceres i Configura les barres d'eines. Permeten canviar les dreceres de les accions del Kronometer, així com canviar la posició de la barra d'eines i el seu contingut.

Capítol 4. Crèdits i llicència
Crèdits i llicència

# Capítol 4. Crèdits i llicència

Kronometer

Copyright del programa (c) 2014-2016 Elvis Angelaccio `(elvis.angelaccio AT kde.org)`

Copyright de la documentació (c) 2014-2016 Elvis Angelaccio `(elvis.angelaccio AT kde.org)`

Traductor de la documentació: Antoni Bella `(antonibella5 AT yahoo.com)`

Aquesta documentació està llicenciada d'acord amb les clàusules de la Llicència de Documentació Lliure de GNU.

Aquest programa està llicenciat d'acord amb les clàusules de la Llicència Pública General de GNU.